13 Oct 2011
Saysay kan Paggirumdom
Sa nanok kan banggi mapapagimata ka, magios dangan tibaad dai na mapaturog pa. Sa kauntukan kan mga bagay, marurumduman mo an mga nakaagi. Sa daing girong na palibot, mapapanumdum mo an mga dai pa nangyayari. Tibaad dai ka winarasan kaidto nin grasya na masadiri an mga yaon sa palibot mo. Bisan ngonyan mayo ka nin kapas na sadirihon an mga bagay na dai pa naarabot. Ta nganing sa mga oras na arog kaini, magrumdum ka o panumdumon mo sinda dangan ihiras sa iba. An saimong pagrumdom, ining kanigoan na makapanumdom sarong balaog saimo na mayo nin kaagid. Nadudumanan mo an mga lugar na gustong kadtohan. Nabubuweltahan mo idtong mga tiempong inirokan. Nakakaulay mo an mga tawong marayo na, naiistorya o an mga tinugang maarabot pa sana. Masasabat mo an gabat kan dai napapamugtak na kaisipan, dangan kun kun ini malampasan, kanigoan na gian sa daghan.
Posted by Niño Manaog at 19:13
Labels: Anxiety, Bikol, Biligaynon, bilingual, cnf, essay, essence, I, memory, poetics, saysay, self, silence, verse
Subscribe to: Post Comments (Atom)
Niño Manaog. Picture Window template. Template images by Gaussian_Blur. Powered by Blogger.
hne_Deva war_Latn war_Latn eng_Latn eng_Latn eng_Latn eng_Latn